જેમ-જેમ ઉંમર વધી તેમ-તેમ મિત્રતા પ્રેમમાં ફેરવાઇ ગઇ, સમય બદલાયો અને સૌરવ ગાંગુલી જોતજોતામાં ક્રિકેટની દુનિયાના સ્ટાર બની ગયા પરંતુ ડોનાના પરિવાર પર આ વાતોની અસર થઇ નહી. અને પછી 1996નો ઇગ્લેંડ પ્રવાસ આવ્યો… જેણે સૌરવ ગાંગુલીના ક્રિકેટ કેરિયર અને અંગત જીવનની તસવીર બદલી નાખી. સૌરવ ગાંગુલીના બેટ વડે ઇગ્લેંડમાં ધમાકો થયો તો બીજી તરફ પ્રવાસ પર જતાં પહેલાં સૌરવ ગાંગુલીએ ડોનાને લગ્ન માટે પ્રસ્તાવ મુક્યો. બંનેએ કોર્ટ મેરેજ કરવાનો નિર્ણય કરી લીધો. પ્રવાસ બાદ સૌરવ ગાંગુલીએ વર્ષ 1996 ઓગસ્ટમાં ડોનાની સાથે કોર્ટ મેરેજ કરી લીધા તે પણ ઘરવાળાઓ જણાવ્યા વિના.